**Megálló: t – l megkülönböztetése**

Óraterv

**Az óra cél- és feladatrendszere:** A **t - l** differenciálása. Légző gyakorlat; artikulációs gyakorlat; a t - l hangok hangoztatása. Betűsor, szóolvasás és értelmezés szó-kép egyeztetésével. Képpel kiegészített mondatolvasás. Hiányos, képpel kiegészített mondatok olvasása, befejezése. Értő olvasás, vizuális emlékezet fejlesztése mondat-kép egyeztetése. Ellentétes jelentésű szavak képeinek párosítása. Szóanalízis, szótag-kép egyeztetése. Nyomtatott kisbetűs és nyomtatott nagybetűs szavak párosítása. Mondatértés jelentéshez kapcsolódó rajz készítésével.

**Fejlesztési terület:** Az olvasás jelrendszerének elsajátítása, dekódolási képesség kialakítása.

**Az óra didaktikai feladatai:** Gyakorlás, alkalmazás, differenciálás.

**Felhasznált források:** Készségfejlesztő játékok óvodásoknak és kisiskolásoknak Szalai Tündétől, KerekMese: L betűs dal

|  |  |  |  |  |
| --- | --- | --- | --- | --- |
| **Időkeret** | **Az óra menete** | **Nevelési-oktatási stratégia** | | |
|  |  | **Módszerek** | **Tanulói munkaformák** | **Eszközök** |
| **2 perc** | L betűs dal meghallgatása  Spontán megnyilvánulások. | Bemutatás. | Frontális. | Számítógép. |
| **4 perc** | A l és t betűk hívóképének bemutatása, a képek nevének kiejtése, hangokra bontás, kezdőhang leválasztása. A l és t betűk képekhez kapcsolása, a betűk elemeinek megbeszélése. Miben hasonlítanak, miben különböznek? | Bemutatás, megbeszélés. | Frontális. | TK. 48. old. betűk és hívóképek |
| **4 perc** | Betűsor olvasása  Rakj ki szavakat a betűkből! | Gyakorlás, alkalmazás, ellenőrzés. | Frontális és a szavak kirakásánál egyéni vagy páros munka. | TK. 48. old. 1. fel.  Betűkészlet |
| **3 perc** | Olvasd el a szavakat! Hasonlítsd össze az 1. feladat betűsorával! Mit vettél észre? | Gyakorlás, alkalmazás, ellenőrzés. | Frontális. | TK. 48. old. 2. fel. |
| **2 perc** | Szókeresés.  Melyik szó jelenti az állatok lakhelyét? | Feladatmegoldás, olvasás. | Egyéni munka. | TK. 48. old. 3. fel. |
| **2 perc** | Kövesd az ujjaddal a vonalakat! Fejezd be a megkezdett mondatot a képek segítségével!  Ez a lámpa. Ez az olló. Stb. | Feladatmegoldás, olvasás. | Páros munka  (a gyengébb tanulókkal itt külön is dolgozhatunk). | TK. 48. old. 4. fel. |
| **5 perc** | Olvasd el a szavakat! Alkoss velük mondatokat!  (A kevésbé jól olvasó gyerekek a könnyebb szavak olvasását vállalják!)  Melyik szó illik a következő képekhez?  (tíz, altató, tol, itató, izzó) | Feladatmegoldás, olvasás. | Frontális. | TK. 48. old. 5. fel.  Képek  Melléklet |
| **3 perc** | Melyik az ellentéte?  Képek párosítása. Az ellentétes szavak képekhez társítása.  (hosszú-rövid, kicsi-nagy, kövér-sovány stb.) | Feladatmegoldás. | Egyéni munka. | MF. 42. old. 1. fel. |

|  |  |  |  |  |
| --- | --- | --- | --- | --- |
| **3 perc** | Melyik szótaggal kezdődik a képek neve?  Gyűjtsünk még szavakat a fel nem használt szótagokkal!  (ta-pos, za-kó, lo-vag, el-mos stb.) | Feladatmegoldás. | Egyéni munka.  A szógyűjtés már frontális. | MF. 42. old. 2. fel. |
| **2 perc** | Válaszolj a kérdésekre!  Mi a lom? Mi az alom? Mi a lemez? | Feladatmegoldás. | Frontális. | TK. 49. old. 6. fel. |
| **3 perc** | Egészítsd ki a mondatokat a képek segítségével! | Feladatmegoldás, olvasás. | Páros munka  (a gyengébb olvasókkal csoportban dolgozhat a tanító). | TK. 49. old. 7. fel. |
| **3 perc** | Alkoss mondatokat az egy sorban szereplő szavak felhasználásával! | Feladatmegoldás, olvasás. | Páros munka  (a gyengébb olvasókkal csoportban dolgozhat a tanító). | TK. 49. old. 8. fel. |
| **5 perc** | Történet alkotása a képek segítségével.  A gyerekek eljátszhatják a történetet vagy elmesélhetik. | Feladatmegoldás, szövegalkotás, dramatizálás. | Páros vagy csoportmunka. | TK. 49. old. 9. fel. |
| **2 perc** | Szópárbaj  Szavak gyűjtése t és l hangokkal felváltva. | Gyakorlás, játék. | Csoportos munka. |  |
| **2 perc** | Tanulók órai munkájának értékelése és házi feladat. | Értékelés. |  | HF.: MF. 42. old.3. fel.  és betűszínező |

**Melyik szó illik a képhez?**

tíz i-tat al-tat tol iz-zó

